paragraph_text: Njegov otac je po nalogu Napoleona, obnašao dužnost nizozemskog kralja od 1806. godine. Budući da je Lujov dvije godine stariji brat Charles preminuo već 1807. u dobi od četiri godine, Luj je s tri godine postao nizozemski prijestolonasljednik. Kako u tom trenutku Napoleon nije imao rođenog sina, Luj je do 1811. godine bio i prvi prijestolonasljednik Francuske. Godine 1809., Napoleon ga je imenovao velikim vojvodom od Berga.